钦定古今图书集成/历象汇编/庶征典/第007卷 > 《明娄元礼田家五行》 > 《论鹤神》
## 钦定古今图书集成/历象汇编/庶征典/第007卷 > 《明娄元礼田家五行》 > 《论鹤神》

己酉日下地东北方，乙卯转正东，庚申转东南，丙寅
转正南，辛未转西南，丁丑转正西，壬午转西北，戊子
转正北。癸巳上天，在天上之北。戊戌日转天上之南，
甲辰转天上之东，己酉复下，周而复始。《括》云：“才逢癸
巳上天堂，己酉还居东北方。”上天下地之日，晴主久
晴，雨主久雨，转方稍轻，若大旱年，虽转方天并不作
变。谚云：“荒年无六亲，旱年无鹤神。”己亥、庚子、己巳、庚
午谓之水，主土多是值雨。庚申日晴，甲子必晴，丁未
日雨，杀百虫。